stanford-oval/wikipedia huggingface dataset:
פרסי שר התרבות והספורט בתחום היצירה הספרותית העברית
פרסי שנת תשע"ז 2016

פרס לסופרים בראשית דרכם
פרס למשוררים בראשית דרכם
פרס ביכורים להוצאות לאור על הוצאת ספרי ביכורים
פרס לעריכה ספרותית לעורך ספרותי
פרס היצירה למתרגמים
פרס להוצאת ספרי מופת לאור בתחום הפרוזה והשירה העברית
פרס בתחום היצירה הספרותית העברית לילדים ולנוער על שם דבורה עומר
ספר לילדים, שראה אור בחמש השנים האחרונות - אילת שדה, על ספרה "ביצה של תנין".
ספר לנוער, שראה אור בחמש השנים האחרונות - זהבה גושן ומעיין בן הגיא, על הספר "גודאי"
הספר שעותקיו מושאלים יותר מכולם בספריות הציבוריות - ינץ לוי על ספרו "הרפתקאות דוד אריה במדבר השווייצרי"
פרס מפעל חיים לספרות ילדים - נירה הראל.
פרס מפעל חיים לספרות נוער - אורי אורלב
פרסי שנת תשע"ח 2017

פרס לסופרים בראשית דרכם
פרס למשוררים בראשית דרכם
פרס ביכורים להוצאות לאור על הוצאת ספרי ביכורים
פרס לעריכה ספרותית לעורך ספרותי
פרס היצירה למתרגמים
פרס להוצאת ספרי מופת לאור בתחום הפרוזה והשירה העברית
פרס בתחום היצירה הספרותית העברית לילדים ולנוער על שם דבורה עומר
הפרס על ספר ילדים מצטיין: תמר מאיר על הספר "חנות הגלידה של פרנצ'סקו טירלי", נטעלי גבירץ על הספר "יולנדה דה מיאו", חנה הרציג על הספר "הפילוסוף הקטן, דקלה קידר על הספר "ג'ורג'י,
הפרס על ספר נוער מצטיין: ענבל מלכה על הספר "בזמן שלא היית" v חוה ניסימוב על הספר "הסוד של פלוריאן", אלכס פז גולדמן על הספר "תעלומת העיניים השחורות-כחולות", דנה אלעזר הלוי על ספר "מבצע קהיר – שליחות חשאית",
הפרס על מפעל חיים בתחום ספרות הילדים: אלונה פרנקל
הפרס על מפעל חיים בתחום הספרות לנוער: דורית אורגד
פרסי שנת תשע"ח 2018

פרס על מפעל חיים בתחום ספרות הילדים: יהונתן גפן
פרס לסופרים בראשית דרכם: ארנון איתיאל, אמיר זיו, גלי מיר-תיבון, ערן הורוביץ, מעין גולדמן, אמילי חיה מואטי, אסא אופק וליאת אלקיים
פרס למשוררים בראשית דרכם: מוריה רחמני, אהרלה אדמנית, עמרי ליבנת, אמיר סומר, שושנה קרבסי, דעאל רודריגז גארסיה, אלקס ריף ויונתן קונדה
פרסי השרה לתרגום: טינו מושקוביץ, בלהה רובינשטיין, עדה פלדור וסבינה מסג
פרסי השרה ליצירה בתחום הוצאת ספרי מופת הוענקו להוצאות לאור: הוצאת "הקיבוץ המאוחד", עבור הספר "כל השירים" של תרצה אתר, הוצאת "הקיבוץ המאוחד" עבור הספר "הטור האדום" של אלכסנדר פן והוצאת "פרדס" עבור הספר "לברוח מהחיות הרעות: נח שטרן, מונוגרפיה".
פרסים ליצירה בתחום ספרות הילדים והנוער, על-שם הסופרת דבורה עומר. בקטגוריית ספר הילדים המצטיין זכו מינה איתן על "שלום ותקווה חברים", יעל גובר על הספר "דוקטור אף וזנב", גלית ראב"ד על "פתאום נשבה הרוח" ושני גרשי על "הים הוא בחינם"; הפרס על ספר נוער מצטיין הוענק למאירה ברנע-גולדברג על הספר "כראמל", רועי סלמן על "כמעט שם", תמר ורטה-זהבי על "השיר של רוזי" וגליה עוז על ספר "אני מייקי".
פרסי שנת תשע"ט 2019

לסופרים בראשית דרכם:
למשוררים בראשית דרכם:
להוצאה לאור של ספרי ביכורים:
לתרגום:
בתחום העריכה הספרותית:
ליצירה בתחום הוצאת ספרי מופת:
ליצירה בתחום ספרות הילדים והנוער ע"ש דבורה עומר, הוענקו לזוכים הבאים:
פרסי שנת תשפ"א 2021

לסופרים בראשית דרכם:
למשוררים בראשית דרכם:
להוצאה לאור של ספרי ביכורים:
לתרגום:
בתחום העריכה הספרותית:
ליצירה בתחום הוצאת ספרי מופת:
פרס לספרי שירה
ליצירה בתחום ספרות הילדים והנוער ע"ש דבורה עומר, הוענקו לזוכים הבאים:
פרסי שנת תשפ"ב 2022

יאיר אגמון, יהודה ויזן, שלומי חתוכה, ריטה קוגן, עילי ראונר, שרה שילה וישי שריד.
לסופרים בראשית דרכם:
למשוררים בראשית דרכם:
להוצאה לאור של ספרי ביכורים:
עאידה נסראללה (הספר "יחפה" בהוצאת הקיבוץ המאוחד), חגית קופפר (הספר "לשחרר מהמלח פרפרים" בהוצאת משיב הרוח) שרית סרדס-טרוטינו (הספר "עד יום הימים" בהוצאת שתיים), עידו חפץ (הספר "עוזב הולך" גם כן בהוצאת שתיים) אורנה ורכובסקי (הספר "כל העומרים שהיו לה" בהוצאת כנרת זמורה דביר) איל חיות-מן (הספר "מסכת תהום" גם כן בהוצאת כנרת זמורה דביר), זהר כוכבי (הספר "קרתגו" בהוצאת עולם חדש), מרוה זוהר (הספר "הפלא הוא, תמיד היה, אינסופי כמו הצער" בהוצאת טנג'יר).
לתרגום:
הפרס על מפעל חיים בתחום הספרות לנוער על שם דבורה עומר:
הפרס על ספר נוער מצטיין:
לי עברון – "העולם שמתחת לשטיח", רועי סלמן – "באמצע הרחוב", עמלה עינת – "פחד בין הגבעות", גיא עד – "דן קרוב-רחוק".
הפרס על ספר ילדים מצטיין:
איריס אליה כהן – "טל מחכה לרכבת", דן הופרט – "בדרך למכולת", נתי בית – "מהר מהר שלא נאחר", נעמה בנזימן – "נוני ונוני-יותר".
הפרס לאמנויות הבמה:
אוסמה מסרי.
הערות שוליים

↑  משרד התרבות הגדיל את תקציב הפרסים לסופרים ומשוררים בתחילת דרכם, באתר וואלה, 7 ביולי 2014
↑  בהודעת משרד התרבות נכתב שם השיר "אמא אמא סרקיני" במקום שם הספר, באתר GOV.IL
↑  יובל פלוטקין, יהונתן גפן זכה בפרס מפעל חיים מטעם משרד התרבות, באתר ynet, 22 בינואר 2019
↑  פרסי משרד התרבות: יהושע סובול, שרה שילה וישי שריד בין הזוכים, באתר וואלה, 8 במאי 2023
↑  פרסי משרד התרבות: יהושע סובול, שרה שילה וישי שריד בין הזוכים, באתר וואלה, 8 במאי 2023
↑  דפנה לוי, "הסופרים והמשוררים של 2022: אלו הזוכים הגדולים", ישראל היום, 7.5.23
↑  הזוכים בפרסי שר התרבות והספורט בתחומי היצירה הספרותית הערבית לשנת 2022, באתר משרד התרבות הספורט, 8 במאי 2023
↑   שירין פלאח סעב, אוסאמה מסרי: "לחברה הערבית מגיע לצחוק — זה לא מסר חשוב?", באתר הארץ, 11 ביוני 2023
אן, הנסיכה המלכותית

ערך זה עוסק בבתה של אליזבת השנייה, מלכת הממלכה המאוחדת. אם התכוונתם לבתו של ג'ורג' השני, מלך בריטניה, ראו .
אן, הנסיכה המלכותית (אנגלית: Anne, Princess Royal, נולדה ב-15 באוגוסט 1950) היא בתה של אליזבת השנייה, מלכת הממלכה המאוחדת, אחותו של המלך צ'ארלס השלישי והנסיכה השביעית שנושאת בתואר "נסיכה מלכותית". הנסיכה הייתה הראשונה מבית המלוכה הבריטי שהשתתפה בתחרויות האולימפיאדה.
קורות חיים

הנסיכה אן אליזבת אליס לואיז נולדה בבית קלרנס שבלונדון. לנסיכה אליזבת, הדוכסית מאדינבורו ופיליפ דוכס אדינבורו ונכדתם של ג'ורג' השישי, מלך הממלכה המאוחדת ואליזבת, המלכה האם, מצד אמה, ושל אנדראס, נסיך יוון ודנמרק, ואליס, נסיכת באטנברג, מצד אביה. בעת לידתה היא הייתה השלישית בסדר הירושה לכתר הבריטי (לאחר אמה, שהייתה אז יורשת העצר, ואחיה הבכור, הנסיך צ'ארלס, דוכס קורנוול). נכון ל-2025 היא ה-18 בסדר הירושה.
אן התחנכה בארמון בקינגהאם ולאחר מכן נשלחה לבית ספר ציבורי בקנט, שם התחברה עם הנסיכה בסמה מירדן. בנעוריה היא החלה לקחת חלק במחויבות הממלכתיות שהוטלו על אמה. בשנת 1981, לאחר פרישת סבתה אליזבת מהתפקיד, נבחרה אן לרקטור אוניברסיטת לונדון. בשנת 1987 הוענק לאן תואר נסיכה מלכותית, תואר המוענק באופן מסורתי לבתו הבכורה של מלך אנגליה. בשנת 1996 מונתה על ידי אמה לשמש כבאת כוחה בראש אספת הכנסייה של סקוטלנד. בתפקיד זה הייתה אן חברת משפחת המלוכה הבריטית בעלת החשיבות הגבוהה ביותר בסקוטלנד (לאחר הוריה, ראשי המדינה). בשנת 1974 הצליחה הנסיכה לחמוק מניסיון חטיפה בעת שנסעה ברחובות לונדון (שומר ראשה ואחרים נפצעו בתקרית).
הנסיכה אן היא בת משפחת המלוכה המבצעת נכון ל-2011 את מרב עבודות הצדקה שבחסות בית המלוכה. אן מחזיקה בתפקידים רשמיים ביותר מ-200 ארגוני צדקה ורווחה. משנת 1970 היא עומדת בראש ארגון ארצי למען ילדים, ובשנת 1991 נוסדה על ידה קרן למטרות סיוע. פעילות מטעמה מבוצעת גם מחוץ לממלכה, בין היתר בטיפול במדינות העולם השלישי. בשנת 1994 היא הוכתרה על ידי אמה כחברת מסדר הבירית.
אן מעורבת באופן ניכר בתחום הספורט. היא התחרתה ברכיבה על סוסים באליפות אירופה בשנים 1971 ו-1975, ובאולימפיאדת מונטריאול בשנת 1976. היא שימשה ומשמשת נציגת בריטניה בוועד האולימפי הבין-לאומי ונשיאת ארגוני ספורט שונים.
אן נישאה פעמיים. מנישואיה הראשונים למארק פיליפס נולדו שני ילדיה: פיטר פיליפס וזארה טינדל. נישואיהם התקיימו בין השנים 1973–1992. לאחריהם נישאה בשנית לטימותי לורנס. פיליפס ולורנס שירתו כקצינים בצבא הבריטי בזמן הכרותם עם הנסיכה.
ב-30 בדצמבר 2010 נולדה נכדתה הראשונה של הנסיכה אן, סוואנה פיליפס (בת בכורה לפיטר פיליפס), שהיא גם הנינה הראשונה של המלכה אליזבת השנייה.
הערות שוליים

↑  שמחה רודפת שמחה: נינה ראשונה למלכה אליזבת, באתר וואלה, 30 בדצמבר 2010
| 0 | 1 | 2 |
| --- | --- | --- |
| הקודמת: מרי, הנסיכה המלכותית | הנסיכה המלכותית  השביעית | הבאה: הנסיכה שארלוט מוויילס (בעתיד) |
| --- | --- |
בקרת זהויות :  NLI: 987012502713705171  GND: 118593978  ISNI: 0000 0000 7857 3694  LCCN: n80056909  TePapa: 34453  VIAF: 10638258   WorldCat (עם VIAF): 10638258
ניו יורק (מדינה)

ערך זה עוסק במדינת ניו יורק בארצות הברית. אם התכוונתם לעיר ניו יורק שבמדינת ניו יורק ראו ניו יורק. אם התכוונתם למשמעות אחרת, ראו .
ניוּ יוֹרק (באנגלית: New York, ‏האזנהקובץ:En-us-New York.ogg‏Ⓘ‏) היא מדינה בצפון-מזרח ארצות הברית.
בירת המדינה היא אולבני. ערים מרכזיות נוספות הן ניו יורק, באפלו, רוצ'סטר, יונקרס וסירקיוז. בצפון גובלת ניו יורק באונטריו וקוויבק שבקנדה, בדרום-מערב בפנסילבניה, בדרום בניו ג'רזי והאוקיינוס האטלנטי ובמזרח במדינות קונטיקט, מסצ'וסטס וורמונט.
ניו יורק היא המדינה הרביעית בארצות הברית בגודל אוכלוסייתה, והיא המדינה שהובילה את הפוליטיקה, התרבות והכלכלה בארצות הברית. היא יעד ההגירה הנפוץ ביותר עבור הגירה חוקית לארצות הברית. היא מכונה The Empire State – מדינת האימפריה. ניו יורק גם עשירה בהיסטוריה, שמתחילה באינדיאנים שכבשו את חופיה. המדינה נקראה על שם הדוכס של יורק ב-1660, אף על פי שערים ומקומות רבים במדינה זו מקורם עוד בזמן שהאזור היה בשליטה הולנדית. ניו יורק נכנסה לברית של ארצות הברית ב-26 ביולי 1788 כמדינה ה-11 של ארצות הברית.
סימון מקוצר לשמה של ניו יורק (בין היתר, לצורכי משלוח דואר) הוא NY.
היסטוריה > מושבה

ההתיישבויות הראשונות בשטח בו מצויה כיום המדינה היו התיישבויות של מתיישבים הולנדיים במושבה שנקראה מאוחר יותר ניו אמסטרדם.
אנגליה השתלטה על המושבה בשנת 1664 ושינתה את שמה ל"ניו יורק" על שמו של דוכס יורק – יורש העצר שהפך מאוחר יותר למלך ג'יימס השני.
ב-1 בנובמבר 1683 התעגנה צורת הממשל במושבה וניתן לה שם רשמי פרובינציית ניו יורק, אשר הייתה מחולקת מבחינה אדמיניסטרטיבית לשנים עשר מחוזות, שכל אחד היה מחולק לעיירות.
גבולה המערבי של הטריטוריה לא נקבע באופן רשמי. שטח הפרובינציה היה גדול משטח המדינה של ימינו וחלק ממחוזותיה שייכים כיום למדינות ורמונט, מיין ומסצ'וסטס.
היסטוריה > מדינה

ניו יורק הייתה אחת משלוש עשרה המושבות שהפכו לארצות הברית. בשנת 1827 נאסרה העבדות במדינה.
היסטוריה > ההתיישבות מערבה

חלקה המערבי של המדינה היה מיושב על ידי שבטים אינדיאנים ובייחוד שש אומות האירוקוי החל משנת 1000 לספירה בערך. שבטים אלה עסקו הן בחקלאות והן בגידול ורעיית עדרי ביזון אמריקאי.
עם הקמת המושבה החלו המתיישבים לדחוק את רגלי האינדיאנים ולהתיישב יותר ויותר מערבה. האינדיאנים לחמו במלחמת העצמאות של ארצות הברית לצידם של האנגלים ונגד העצמאות האמריקאית. בשנת 1779 הגנרל ג'ון סליבן הביס את האינדיאנים, ושרף את כל כפרייהם במה שנקרא מסע סליבן (Sullivan Expedition). במהלך מסע זה התקדם סליבן לאור אגמי פינגר ומחוז ג'נסי ושרף את כל בתי האינדיאנים, יבוליהם ומטעיהם. פליטים אינדיאנים רבים ברחו לפורט ניאגרה ושם מרביתם מתו ברעב בחורף. לאחר תום המהפכה האמריקאית רבים מהם ברחו לקנדה.
היסטוריה > תעלות

במהלך המאה ה-19 נתיב התחבורה המסחרי העיקרי במדינת ניו יורק היה נתיב נהר ההדסון ונהר מוהוק שאפשרו העברת סחורות למרכז המדינה, וכן הנהר סנט לורנס שאיפשר העברת סחורות עד ימת אונטריו. לא ניתן היה להגיע מעבר לימה זו בשל העובדה שלא ניתן היה לעבור את מפלי ניאגרה. מסיבה זו, היה קושי רב להעביר סחורות לחלקה הצפון מערבי של מדינת ניו יורק. על מנת לפתור בעיה זו ב-1817 החלו בבניית תעלת אירי. העבודות הסתיימו בשנת 1825. בניית התעלה אפשרה הקמת נמל בבאפלו, ופיתוח מסחרי של מערב המדינה. תעלת וולנד שבנייתה הסתיימה בשנת 1833 איפשרה מעבר סחורות בין הימות אונטריו ואירי, תוך עקיפת מפלי ניאגרה.
במהלך מלחמת האזרחים, ניו יורק סיפקה יותר מ-370,000 חיילים לצבאות האיחוד. מעל 53,000 תושבי ניו יורק נהרגו בשירות, יחס של הרוג ל-7 חיילים שמשרתים.
גאוגרפיה > שטח וגובה

השטח של מדינת ניו יורק הוא 141,299 קמ"ר, הכוללים 10,329 קמ"ר של איים, 4,908 קמ"ר של מים פנימיים (אגמים, נהרות וכדומה) ו-2,541 קמ"ר של מי ים.
ניו יורק היא המדינה ה-27 בגודלה בארצות הברית.
מדינת ניו יורק גובלת בצפונה בשתיים מהימות הגדולות – ימת אירי וימת אונטריו, ביניהם מחבר נהר ניאגרה ומצויים מפלי ניאגרה. ניו יורק גובלת בפרובינציית אונטריו ופרובינציית קוויבק שבקנדה. במזרחה גובלת המדינה בשלוש ממדינות ניו אינגלנד: ורמונט, מסצ'וסטס וקונטיקט. כמו כן גובלת המדינה באוקיינוס האטלנטי. בדרומה גובלת המדינה בפנסילבניה ובניו ג'רזי.
מדינת רוד איילנד חולקת גבול ימי עם מדינת ניו יורק.
בתוך מדינת ניו יורק מצוי השטח האקסטרה-טריטוריאלי של מטה האומות המאוחדות באי מנהטן שבעיר ניו יורק.
העיר ניו יורק (ניו יורק סיטי) הנמצאת בפינתה הדרומית מזרחית של המדינה, בקצה הדרומי של עמק נהר ההדסון מהווה את מרכזה של המגאפוליס המשתרעת בין בוסטון לוושינגטון ואשר כונתה בוסווש לראשונה בכתביו של ג'ין גוטמן בשנת 1961.
אזור המדינה הנמצא צפונית לעיר ניו יורק מכונה "אפסטייט ניו יורק" – "Upstate New York".
ולמעשה ניתן לחלק את המדינה לשני חלקים – העיר ניו יורק (בה נמצאים מחצית התושבים) ויתרת המדינה – בה נמצאת המחצית השנייה.
ובעוד שהעיר ניו יורק היא אזור אורבני, רוב שטחה של יתר המדינה הוא אזור כפרי ופחות מאוכלס.
בצפון המדינה נמצאים הרי קטסקיל והרי אדירונדק ורכס שוואמגונק וכן אזור הימות הגדולות הכולל אגמים רבים ובהם אגם אוניידה אגמי האצבעות וזורמים ממנו נהרות רבים דרומה – הדלוור, הג'נסי, ההדסון, המוהוק והסוסקהאנה. הנקודה הגבוהה במדינה הוא הר מרסי שבהרי האדירונדק.
במזרחה של מדינת ניו יורק מצוי לונג איילנד – "האי הארוך" שאורכו 190 ק"מ.
גאוגרפיה > נהרות ואגמים

הנהרות הגדולים במדינה הם סיינט לורנס, הדסון, מוהוק, ג'נסי, נהר סוסקהאנה, אלגני, ודלוואר.
נהר הדסון, הנהר הגדול ביותר מתחיל ב"אגם דמעות העננים". ליד העיר טרוי מתחיל הנהר להיות צר, אך משם לניו יורק (העיר) הוא מתחיל להתרחב.
גאוגרפיה > מזג אוויר ואקלים

בניו יורק אקלים יבשתי עם ארבע עונות מובחנות. העונה החמה ביותר היא הקיץ, שהוא חם וגשום, בעוד בחורף האקלים קר מאוד ומושלג.
עקב הקרבה לים, האקלים בדרך כלל לח. שינויים בסוג האדמה, בגובה ובקרבה למים משפיעים על מזג האוויר. לדוגמה, באזור החוף יותר חם מאשר בשאר המדינה, כאשר בצפונה קר מאוד בגלל האוויר הקר המגיע מקנדה. בינואר למשל הטמפרטורה נעה בין 9- מעלות צלזיוס בהרים עד ל-1+ בחוף. ביולי לעומת זאת, הטמפרטורה נעה בין 19 מעלות בהרים ל-25 מעלות בחוף.
גאוגרפיה > צמחייה

בטרם שהחלה ההתיישבות האירופית באזור, היה רוב שטח המדינה מיוער. כיום, בשל הכריתה הרבה, 61% משטח היבשה מיוערים. יערותיה של המדינה משופעים בעצי מחט ועצים נשירים. העצים הנפוצים במדינה הם אורן לבן, אשוחית, אדר (מייפל), אשור, תרזה צהובה, קריה (עץ אגוז) ואלון.
גאוגרפיה > בעלי חיים

רוב החיות הנפוצות בצפון ארצות הברית נפוצות גם בניו יורק. היונקים הנפוצים כוללים בואשיים, דביבונים (רקון), סנאים, שועל מצוי ("אדום"), שועל אפור מצוי, אופוסום, סנאי מפוספס, שפנים, ארנבות, מרמיטה, חורפן, נמייה וסמור. באשר לדו-חיים ניתן למצוא סלמנדרות, קרפדות וצפרדעים. ציפורים הבאות לניו יורק כנקודת דרך במסעם, הם תרנגולי בר, תרנגול הודו, ברווזים ואווזים.
ממשל ופוליטיקה > הרשות המבצעת

בראש הרשות המבצעת עומד מושל ניו יורק. מושלת המדינה הנוכחית היא קת'י הוקול, ששימשה קודם לכן כסגנית המושל אנדרו קואומו, שהתפטר ב-2021 בעקבות האשמתו בהתנהגות בלתי מוסרית.
ממשל ופוליטיקה > הרשות המחוקקת

הרשות המחוקקת של מדינת ניו יורק כוללת שני בתים – בית מחוקקים וסנאט. נכון ל-2020, בשני הבתים רוב גדול למפלגה הדמוקרטית.
בין השנים 1984–2004 לא הצליח בית המחוקקים להעביר את תקציב המדינה במועדו, וכן במשך שנים רבות לא הצליחו בתי המחוקקים לחוקק כלל. כך לדוגמה, בשנת 2002, הוצעו 16,892 הצעות חוק במדינה (יותר מכל מדינה אחרת ממדינות ארצות הברית ויותר מפעמיים מספר החוקים שהוצעו בבית המחוקקים של מדינת אילינוי – השנייה במספר החוקים המוצעים בבית המחוקקים שלה מבין כל מדינות ארצות הברית), ומהם רק 693 (4%) הפכו לחוקים (מספר החוקים הנמוך ביותר מבין כל מדינות ארצות הברית).
לבית המחוקקים של מדינת ניו יורק מספר העובדים הגדול ביותר מבין כל בתי המחוקקים של מדינות ארצות הברית – 3,428 עובדים (בפנסילבניה, בה מספר העובדים השני בגודלו – רק 2,947 עובדים, ובקליפורניה – בה מספר העובדים השלישי בגודלו – 2,359 עובדים). לבית המחוקקים מספר ועדות גדול יותר מאשר כל בית מחוקקים אחר במדינה.
ממשל ופוליטיקה > פוליטיקה

מאז שנת 1988, במערכות בחירות לנשיאות ארצות הברית, נוטה מדינת ניו יורק לתמוך במועמדי המפלגה הדמוקרטית, וזאת בשל משקלה הרב של אוכלוסיית העיר ניו יורק, הידועה בתמיכתה הגורפת במפלגה הדמוקרטית, באוכלוסיית המדינה. לעומת זאת, המחוזות הכפריים של המדינה תומכים בדרך כלל במפלגה הרפובליקנית. מאז שנות השישים, הצביעה המדינה למועמד רפובליקני רק בשלוש מערכות בחירות; בזו של ריצ'רד ניקסון ב-1972, ובשתי מערכותיו של רונלד רייגן. בבחירות לנשיאות ארצות הברית ב-2012 זכה הנשיא ברק אובמה ב-63.35% ממניין הקולות במדינה. ב-2016 זכתה הילרי קלינטון ב-59%.
הסנאטורים המייצגים את ניו יורק בסנאט הם היהודי צ'אק שומר (המכהן כסנאטור הבכיר) וקירסטן ג'יליברנד. רוב הנציגות של המדינה בבית הנבחרים היא דמוקרטית.
בבית הנבחרים של ארצות הברית מייצגים את המדינה 26 חברי קונגרס ונכון לשנת 2023, 15 מהם חברים במפלגה הדמוקרטית ו-11 חברים במפלגה הרפובליקנית.
ניו יורק היא המדינה השישית בארצות הברית שאישרה נישואים חד-מיניים.
ממשל ופוליטיקה > הרשות השופטת

הערכאה הנמוכה של מדינת ניו יורק נקראת דווקא בית המשפט העליון של ניו יורק ואילו הערכאה שמעליה נקראת בית המשפט לערעורים של ניו יורק.
כלכלה

כלכלת העיר ניו יורק מהווה המרכיב העיקרי בכלכלת המדינה כולה.
העיר מהווה מרכז בנקאות, פיננסים ותקשורת עולמית בכלל, ומרכז העסקים של ארצות הברית בפרט. בוול סטריט נמצאת הבורסה של ניו יורק (NYSE) המהווה בורסה המובילה את כל הכלכלה העולמית.
בשנת 2007 התוצר המדינתי הגולמי היה 1.1 טריליון דולר אמריקאי, בכך מדינת ניו יורק שלישית בתוצרתה מבין מדינות ארצות הברית (אחרי קליפורניה וטקסס). התוצר הגולמי לנפש היה $46,364 (ניו יורק היא המדינה השישית בתוצר גולמי לנפש מבין מדינות ארצות הברית).
המוצרים החקלאיים העיקריים כוללים: חלב ומוצריו, בקר, גידול ירקות ותפוחים – המהווים סמל של המדינה.
המוצרים התעשייתיים העיקריים הם מוצרי דפוס, מכשירים אלקטרוניים ומוצרים כימיים. ענף התיירות תורם מבחינה משמעותית לכלכלת המדינה.
העיר ניו יורק מהווה מרכז מסחר, פרסום ובנקאות ברמה עולמית. רבים מהתאגידים הגדולים בעולם ממקמים את משרדיהם הראשיים בעיר ניו יורק, או במחוז ווסטצ'סטר הקרוב לעיר.
לאורך חוף האוקיינוס האטלנטי פועלת תעשיית דייג ענפה, ועיקר תוצרתה: צדפות, סרטנים, תמנונים, ודיונונים.
כלכלה > כרייה ובנייה

תחום הכרייה במדינה מתרכז בשלושה אזורים עיקריים – הראשון, בקרבת העיר ניו יורק, ומשמש מקום למחצבים המשמשים בבנייתה של המטרופולין, וכן, במחוז ווסטצ'סטר נמצאים מרבצי שמיר (emery) – אחד משני אתרים בארצות הברית בהם נכרה מחצב זה. באזור הרי אדירונדאקס נכרים במדינה טלק, אבני נופך ואבץ.
בדרום מערב המדינה מצויים מכרות מלח.
כלכלה > חשמל

למעט גז טבעי, אין במדינת ניו יורק דלקים טבעיים. תפוקת החשמל מכוח המים נרחבת מאוד ומהווה 17% מתפוקת החשמל במדינה. תחנת הכוח ההידרואלקטרית בנהר סיינט לורנס היא מהגדולות בעולם. 52% מתפוקת החשמל מקורה בשריפת פחם, והיתרה מתחנות כוח גרעיניות.
דמוגרפיה

מדינת ניו יורק היא מדינה מורכבת ומגוונת, המשקפת את מגוון הפנים של אמריקה. מדינת ניו יורק היא בית למגוון עצום של קבוצות אתניות, כולל צאצאי מהגרים מאירופה, אסיה, אפריקה, לטינית והמזרח התיכון. העיר ניו יורק, בפרט, ידועה כ"סיר היתוך" תרבותי. החלק הדרומי של המדינה, ובמיוחד אזור ניו יורק, הוא אחד האזורים הצפופים ביותר בארצות הברית. לעומת זאת, החלק הצפוני של המדינה, הכולל את אזורי האצבעות והאדירונאקס, הוא כפרי ופחות צפוף.
בנוסף לעיר ניו יורק, מדינת ניו יורק כוללת מספר ערים גדולות נוספות, כמו בופאלו, רוצ'סטר, סירקיוז ואלבני, שלכל אחת מהן מאפיינים דמוגרפיים ייחודיים. מדינת ניו יורק מתגאה במערכת חינוך חזקה, עם מספר רב של אוניברסיטאות ומכללות, ובאוכלוסייה בעלת רמת השכלה גבוהה יחסית.
האוכלוסייה של המדינה מגוונת מבחינת גיל, עם אוכלוסייה צעירה יחסית באזורים העירוניים ואוכלוסייה מבוגרת יותר באזורים הכפריים.
דמוגרפיה > הערים הגדולות

ניו יורק
באפלו
רוצ'סטר
סירקיוז
אולבני
תחבורה

תעשיית התחבורה היא מהחשובות במדינה. בשנת 2002 לניו יורק היו 183,497 ק"מ של כבישים מהירים, שמהם כ-2,600 ק"מ הם כבישים בין-מדינתיים. העובדה שהעיר ניו יורק בנויה ברובה על איים, יצרה את הצורך לחיבורים בין האיים, ביניהם גשרים ותעלות. מסילות הרכבת של ניו יורק הם באורך כולל של 6,000 ק"מ. במדינה נמצאים כ-13 נמלי תעופה, הידועים שבהם הם נמל התעופה הבינלאומי ניו יורק קנדי ונמל התעופה לה גוארדיה.
השכלה > מכללות ואוניברסיטאות

במדינת ניו יורק מספר רב של מכללות ואוניברסיטאות. המובילה באוניברסיטאות היא אוניברסיטת קולומביה אשר בעיר ניו יורק ואוניברסיטת קורנל הנמצאת באית'קה. במנהטן פועלת גם אוניברסיטת ניו יורק.
ספורט

| --- | --- |
 ליגת הכדורגל האמריקאית הלאומית של ארצות הברית ניו יורק פאוור, איגוד הכדורגל לנשים האמריקאי הלאומי  ליגת הפוטבול האמריקאית הלאומית של ארצות הברית (NFL) באפלו בילס  ניו יורק ג'טס  ניו יורק ג'איינטס – אף ששתי הקבוצות האחרונות משחקות בניו ג'רזי הן נחשבות קבוצות ניו יורקיות.  קבוצות כדורסל מקצועניות ניו יורק ניקס, ליגת ה-NBA  ברוקלין נטס, ליגת ה-NBA  ניו יורק ליברטי, ליגת ה-WNBA  ליגת ההוקי קרח הלאומית של ארצות הברית (NHL) באפלו סייברס  ניו יורק ריינג'רס  ניו יורק איילנדרס  ליגת הבייסבול העליונה של ארצות הברית (MLB) ניו יורק מטס  ניו יורק יאנקיז  ליגת ההוקי קרח האמריקאית עכברי הנהר של אולבני  סנאטורי בינגהאמפטון  האמריקאים של רו'צסטר  סירקיוז קראנץ'  ליגת הלקרוס של ארצות הברית לטאות לונג איילנד  רוצ'סטר ראטלרס:  הליגה הנמוכה של הבייסבול בארצות הברית הציקלונים של ברוקלין  סטטן איילנד ינקיז  בינגהאמפטון מטס  הביזונים של באפלו  החוסמים של ג'יימסטון  בטאביה מאקדוגס (כלבי הבוץ של בטאביה)  רוצ'סטר רד ווינגס (אדומי הכנפיים של רוצ'סטר)  אובורן דאבלדייז  סירקיוז סקייצ'יפס  אונוטה טייגרס  טרי סיטי ואלי קטס  הדסון ואלי רנגיידס  לונג איילנד דאקס  ליגת הכדורגל העליונה של ארצות הברית (MLS) ניו יורק רד בולס (ממוקמים בניו ג'רזי)  USL הקרנפים השועטים של רוצ'סטר  ליגת כדורגל ארנה של ארצות הברית ניו יורק דראגונס  ליגת הלקרוס הלאומית של ארצות הברית באפלו בנדיטס  רוצ'סטר נייטהוקס
סמלי המדינה

| סמלי מדינת ניו יורק> דגל.דגל ניו יורק Flag of MMM | סמלי מדינת ניו יורק> סמל.סמל ניו יורק Seal of MMM | סמלי מדינת ניו יורק> מוטו. | סמלי מדינת ניו יורק> כינוי. |
| --- | --- | --- | --- |
|  |  | "תמיד למעלה" "Excelsior" | "מדינת האימפריה" "Empire State" |
| עץ | פרח | ציפור | חיה |
| אדר הסוכר Sugar Maple | ורד Rose | קיכלי מזרחי Eastern bluebird | בונה קנדי North American beaver |
ראו גם

מחוזות מדינת ניו יורק
הערות שוליים

↑  "Supplemental Table 2. Persons Obtaining Lawful Permanent Resident Status by Leading Core Based Statistical Areas (CBSAs) of Residence and Region and Country of Birth: Fiscal Year 2014". U.S. Department of Homeland Security. נבדק ב-1 ביוני 2016. {{cite web}}:  (עזרה)
↑  "Yearbook of Immigration Statistics: 2013 Supplemental Table 2". U.S. Department of Homeland Security. נבדק ב-29 במאי 2015. {{cite web}}:  (עזרה)
↑  "Yearbook of Immigration Statistics: 2012 Supplemental Table 2". U.S. Department of Homeland Security. נבדק ב-29 במאי 2015. {{cite web}}:  (עזרה)
↑  החודש הגשום ביותר בשנה הוא יולי
↑  סוכנויות הידיעות, ניו יורק גאה להציג: מותר לגייז להתחתן, באתר nrg‏, 25 ביוני 2011
↑  "New York", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder - Results
↑  "Annual Estimates of the Resident Population for Incorporated Places: April 1, 2010 to July 1, 2013". census.gov. May 2014. Retrieved June 3, 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
| דגל ניו יורק מדינת ניו יורק |
| --- | --- | --- |
| בירת המדינה | אולבני |  |
| אזורים גאוגרפיים | אגמי האצבעות • פארק אדירונדק • הרי קטסקיל • לונג איילנד • אפסטייט ניו יורק • מערב מדינת ניו יורק • עמק ההדסון • עמק מוהוק • רכס שאוואנגונק • אזור הספר של ניאגרה • מטרופולין אולבני-סקנקטדי-טרוי |  |
| היישובים הגדולים ביותר | ניו יורק סיטי • באפלו • יונקרס • רוצ'סטר • סירקיוז • אולבני • ניו רושל • מאונט ורנון • סקנקטדי • יוטיקה • וייט פליינס • טרוי • ניאגרה פולס • בינגהמטון • רומא • לונג ביץ' • פוקיפסי • נורת' טונאוונדה • ג'יימסטאון • אית'קה |  |
| נושאים נוספים | מחוזות • סמלים • היסטוריה • דמוגרפיה • יהדות ניו יורק |  |
| --- | --- |
בקרת זהויות :  NLI: 987007559777405171  BIBSYS: 90751206  BNE: XX452750  BnF: cb118801040 (data)  CANTIC: a11445622  CiNii: DA01396767  GND: 4042012-7  ISNI: 0000 0001 2179 6907  LCCN: n80126293  LNB: 000222358  MusicBrainz: 75e398a3-5f3f-4224-9cd8-0fe44715bc95  NARA: 10045277  NDL: 00628913  NKC: ge134390  NLA: 35382696  NSK: 000568352  RERO: 02-A003637386  SNAC: w6tz45fb  SUDOC: 026581000  Trove: 932987  VcBA: 497/35009  VIAF: 146785329   WorldCat (עם VIAF): 146785329 
מפלי ניאגרה שבמדינה
קת'י הוקול, המושלת הנוכחית של ניו יורק
היונוספרה – היריד העולמי של שנת 1964
מפת צפיפות האוכלוסין של מדינת ניו יורק